محمد أنور عصمت السادات سياسى وبرلمانى مصرى ، وهو ابن عصمت السادات اخو محمد انور السادات رئيس مصر الراحل ، وأخو المحامى والسياسى الراحل طلعت السادات . اتولد محمد أنور عصمت السادات فى قرية ميت ابو الكوم فى مركز تلا فى محافظة المنوفية فى مصر ، وكان من اوائل الدفعة التجارية (قبطان أعالى البحار) . محمد أنور عصمت السادات سياسى مخضرم ، وتم انتخابه لعضوية مجلس الشعب سنة 2005 كعضو مستقل وكان وقتها عضو فى لجنة العلاقات الخارجية واللجنة الاقتصادية بالمجلس . وفى الفترة دى قدم مشاريع قوانين واستجوابات كتيرة احرجت قيادات الحزب الوطنى الديمقراطى الحاكم وقتها ، كان اشهرها طلبه للتحقيق مع زكريا عزمى رئيس الديوان الجمهورى وقتها فى حادثة عبارة السلام 98 بعد قيام ثورة 25 يناير وتحديدا فى شهر سبتمبر 2011 أسس محمد أنور عصمت السادات حزب الإصلاح والتنميه مصرنا وتم انتخابه بصفته رئيس للحزب لعضوية مجلس الشعب سنة 2012 ولعضوية مجلس النواب سنة 2015 . محمد أنور عصمت السادات عضو نشط فى المجلس المصرى للشئون الخارجية (ECFA) وشارك فى عدد من المنظمات الدولية السياسية والاقتصادية والاجتماعية والمؤتمرات وحلقات العمل فى مصر و العالم العربى و اوروبا ونشر مقالات مختلفة عن قضايا التنمية فى مصر . وهو مؤسس ورئيس (منظمة السادات للتنمية والرعاية الاجتماعية) اللى بتهدف لتعزيز التنمية والتخفيف من حدة الفقر فى دايرته مركز تلا بمحافظة المنوفية .